વરરાજાને વાજતેગાજતે લઈ જવામં આવે મંદિરે. ત્યાં પગે લગાડીને પછં ગામના પાદરે આવેલા વડલા નીચે લાવવામાં આવે. જ્યાં જાનૈયા તિયાર થૈને આઈ જ્યાં વોય ટીહટીહાં. જાનડીઓ મોટે મોટે થી ગજાવતી વોય ગાંદરું. જાજમ પાથરીને બેઠા વોય ઘઈડિયા! રૂપેરી હુક્કાના ગડુડાટ અને ચલમોના સટાકા ચાલતા વોય વટભેર. ક્યાંક ઘોળાતું વોય અફણ અને ખવાતા વોય ખોંખારા. આખું ગામ આવીને છલકાતું વોય પાદરે. આ દ્રશ્ય જોઈને ખુલ્લા પાદરને પોરસ ચડતું વોય પોશ પોશ!